सारनी| पाथाखेड़ा पुलिस ने लाखा बंजारा हनुमान मंदिर में नगर रक्षा समिति की महिलाओं का सम्मेलन आयोजित किया। कार्यक्रम की शुरुआत हनुमानजी के पूजन और सुंदरकांड पाठ के साथ हुई। हवन के बाद कार्यक्रम हुआ। इसमें एसडीओपी पंकज दीक्षित और टीआई महेंद्र सिंह चौहान ने महिलाओं को उनके अधिकार बताए। नगर रक्षा समिति में होते हुए महिलाओं को पुलिस के कुछ अधिकार दिए हैं। पुलिस के कंधे से कंधा मिलाकर ये कार्य करती है। किस तरह महिलाएं जानकारी दे, पुलिस की कैसे मदद करें जैसे मुद्दों पर चर्चा हुई। कार्यक्रम में चौकी प्रभारी नितिन पाल ने बताया महिलाओं को बैचेस, जरूरी सामग्री भी दी है।